Baner Barbados

Mabwysiadwyd baner genedlaethol Barbados ar 30 Tachwedd 1966, sef, diwrnod annibyniaeth gyntaf y genedl yma sydd yn y Caribî. Codwyd y faner gan y  Lefftenant Hartley Dottin o Gatrawd Barbados. Cymuseredd y faner yw 3:2.

Dyluniad
Mae'r faner yn faner triband fertical gyda dau fand o liw dulas ar y naill ochr a band lliw aur yn y canol. Gosodir tridant (picell triphen) ddu, a elwir fel rheol yn 'broken trident', yng nghanol y band aur. Mae'r defnydd o liw a gwrthgyferbyniad lliw yn enghraifft dda o faner sy'n dilyn Rheol Tintur a luniwyd gan Humphrey Lhuyd yn y 16g.

Symboliaeth
bawd|Baner Barbados ar ffurf map o'r ynys
Mae'r bandiau glas golau yn sefyll am y môr a'r awyr las a'r band aur yn sefyll am y tywod aur. Mae arwyddocâd hefyd i'r ffaith nad oes gwialenffon i'r tridant hefyd. Mae'n deillio o fathodyn trefedigaethol Barbados lle roedd tridant y duw Groegaidd Poseidon yn cael ei ddal gan ddelwedd Britannia. Mae'r rhan waelod sydd ar goll yn cyfleu toriad symbolaidd y genedl oddi ar fod yn drefedigaeth i Brydain.Flag of Barbados , Ministry of Foreign Affairs (Barbados) Mae tri phig y tridant yn cynrychioli tair egwyddor democratiaeth, sef:

 Llywodraeth y bobl
 Llywodraeth i'r bobl
 Llywodraeth gan y bobl

Cynllunwyd y faner gan Grantley W. Prescod a dewiswyd hi mewn cystadleuaeth agored a drefnwyd gan Lywodraeth Barbados. Derbyniwyd dros fil o ymgeisyddion yn y gystadleuaeth.

Gwybodaeth Dechnegol
Côd liwiau swyddogol cydnabyddiedig y 'British Colour Council':
Dulas — BCC 148; Aur — BS O/002.CHAPTER 300A NATIONAL EMBLEMS AND NATIONAL ANTHEM OF BARBADOS (REGULATION), World Intellectual Property Office (WIPO)

Baneri Hanesyddol
BanerCyfnodDefnyddDisgrifiad border|100px  1958–62  Baner Ffederasiwn India'r Gorllewin (West Indies Federation)  Gelwir fel y "Sun and Seas Flag"Princess Opens New Parliament (1958), YouTube—Llain las gyda pedair bar donnog llorweddol wen (y ddau pâr yn gyfochrog i'w gilydd ond nid i'r pâr gyferbyn) gyda haul oern yn y canol. 100px  1870–1966  Baner Trefediaeth Brydeinig Barbados  Baner 'Blue Ensign' Brydeinig gydag arwyddlun Barbados

Cyfeiriadau

Dolenni allanol
Gwybodaeth ac Etiquette chwifio a phlygu baner Barbados 

Categori:Barbados
Gogledd America